Diari Oficial de la Generalitat Valenciana


Sumari del DOGV 7624, del 28-09-2015 (2015/7820)

RESOLUCIÓ de 22 de setembre de 2015, de la Conselleria d'Educació, Investigació, Cultura i Esport, per la qual s'autoritza la modificació de la seu del Centre d'Educació Superior EDEM.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7624

Data del DOGV
:   28-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7820


Data del document
:   22-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 22 de setembre de 2015, de la Conselleria d'Educació, Investigació, Cultura i Esport, per la qual s'autoritza la modificació de la seu del Centre d'Educació Superior EDEM. [2015/7820]  
Per la Resolució de 25 de juliol de 2012, de la Conselleria d'Educació, Formació i Ocupació, es va autoritzar l'adscripció del centre universitari EDEM a la Universitat de València-Estudi General, i en el seu apartat segon s'indica com a seu de l'entitat el carrer Poeta Quintana, número 1, de València.  
Amb data 10 de maig de 2014, el director general de la Fundació EDEM va sol·licitar autorització per al trasllat de les instal·lacions del centre universitari siti al carrer Poeta Quintana, número 1, de València, aportant a l'expedient la conformitat de la Universitat de València amb aquest trasllat.  
Vist l'informe favorable del Servici d'Infraestructures d'aquesta Conselleria d'Educació, Cultura i Esport de data 3 de juny de 2015. En virtut del que disposen la Llei Orgànica 6/2001, de 21 de desembre, d'Universitats; el Reial Decret 557/1991, de 12 d'abril, sobre creació i reconeixement d'universitats i centres universitaris, i l'article 10 de la Llei 4/2007, de 9 de febrer, de la Generalitat, de coordinació del sistema universitari valencià, i de conformitat amb la proposta de la directora general d'Universitat, Investigació i Ciència, fent ús de les atribucions que em confereix l'article 28 de la Llei 5/1983, de 30 de desembre, del Consell, resolc:  
  
Autoritzar el trasllat de les instal·lacions del centre universitari EDEM, siti al carrer Poeta Quintana, número 1, de València, a la Marina Reial Joan Carles I de València, concretament al lloc Molls, s/n, parcel·la A-07.1 P.E, per a impartir el grau d'ADE per a emprenedors.  
  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 22 de setembre de 2015.- El conseller d'Educació, Investigació, Cultura i Esport: Vicent Marzà Ibáñez.